[{"text_idx": "#000000", "text": "La estraro de UEA lanc\u0302is membrovarban kampanjon. Ni ne plu memoras, kiam iu antau\u0306a estraro faris similan provon. Alvokoj ne mankis, sed sistema plano ne estis farita almenau\u0306 en tiu c\u0302i jarmilo. La alvokoj estis io por festparoladoj kaj novjaraj salutoj de la prezidanto, sed en la c\u0302iutago oni restis kontentaj tiom longe, kiom la membraro pendolis c\u0302irkau\u0306 6000. Necesis fali sub la kritikan limon de 5000 membroj por vekig\u0302i. Lau\u0306 la informoj al la komitato la risko estas granda, ke ankau\u0306 c\u0302i-jare UEA restos sub tiu limo, por la dua jaro sinsekve. La vekig\u0302o de la teamo de Fettes estas pli ol komprenebla, c\u0302ar en sia Strategia Plano Fettes engravuris la celon, ke la membraro kresku c\u0302iujare 10%. Lau\u0306 la lastaj informoj ec\u0302 unuprocenta kresko ne okazos en la unua jaro de la planperiodo."}, {"text_idx": "#000001", "text": "La evoluo mobilizis la estraranojn ne nur al varbkampanjo. Ili ne povis ne atenti, ke plej multe malaperis membroj, kiuj ricevas la revuon Esperanto. Se ilia nombro restus sens\u0302ang\u0302a, UEA facile rehavus 5000 membrojn. Tio estus sukceso en la jaro de la plej malgranda UK post la 2a mondmilito. La fama kongresa efiko influas la statistikon foje pluse foje minuse, sed g\u0302i ne difinas la evoluon en longa dau\u0306ro. La malbonfaranto jam de longe estis la \u201crevua efiko\u201d, kiu mordis el la statistiko 100\u2013200 membrojn jare. Dum jardeko estraroj pretekstis, ke tio estas neevitebla pro la interreto, g\u0302is tuj post sia elekto la nova prezidanto Fettes kurag\u0302is montri al la revuo mem. Se varo ne vendig\u0302as, io devas esti misa pri la varo. Devis esti elrevig\u0302o al li, ke la nova redaktoro Valle ne plenumis liajn esperojn. Malnaivan observanton tio ne surprizis, c\u0302ar per tiel vakua bombasto Valle prezentis sin kaj sian \u2013 c\u0302u vi memoras? \u2013 novelanismon jam antau\u0306 ol aperis lia unua numero. Nun ni donu al Fettes novan poenton pro la kurag\u0302o almenau\u0306 duone agnoski la realon kaj dau\u0306rigi la kontrakton kun Valle nur per duonjaro. G\u0302is la kunsido en marto la mensoj en la estraro eble sufic\u0302e maturig\u0302os por adiau\u0306i Valle kaj ekserc\u0302i alian, al kiu konfidi la oficialan organon. Fettes agos sag\u0302e, se li silente ekserc\u0302os jam pli frue."}, {"text_idx": "#000002", "text": "La estraro komencis plani ankau\u0306 agadon sub la etikedo \u201cMontevideo 60\u2032\u2032 memore al la rezolucio de Unesko en 1954. Tiu atingo signifis enorman kurag\u0302igon al la Esperanto-movado kaj kreskigis la prestig\u0302on de UEA inter esperantistoj pli ol iu ajn alia unuopa evento. La skipo de Fettes devus nun klopodi denove briligi la blazonon de UEA, utiligante la jubileon de Montevideo. Al herboradika esperantisto gravas povi fieri pri sia esperantisteco, almenau\u0306 interne de si mem se ne publike. Lapenna kaj Tonkin sciis s\u0302miri tiun memfieron per elstara atento al la rilatoj kun UN kaj Unesko, g\u0302is oni ekridis pri uneskismo, kiu atingas nenion konkretan por antau\u0306enigi Esperanton. Felic\u0302e en la pinto de UEA c\u0302iam restis sufic\u0302e da uneskismo por prizorgi, ke la asocio ne perdu sian statuson c\u0302e UN kaj Unesko. Sen g\u0302i UEA estus pli ordinara faktoro en Esperantujo kaj tio eh\u0302us ankau\u0306 en g\u0302ia membrostatistiko."}, {"text_idx": "#000003", "text": "Finfine UEA ne savos sian statistikon nur per leginda revuo au\u0306 alloga retejo, sed g\u0302i devos plu resti io speciala, ne nur unu inter multaj. Pli efika varbado, distribuado de alig\u0302iloj kaj donacado al Fondaj\u0302o Canuto povos iom helpi, sed rezultos nur portempaj fruktoj, se en la komitato oni primokas la klopodojn por Nobel-premio, c\u0302ar \u201cUEA ne meritas g\u0302in\u201d, kaj se trejnisto de AMO-seminario deklaras en retforumo, ke UEA ne estas necesa."}, {"text_idx": "#000007", "text": "1 respondo al Fieron sentu ni interne1"}, {"text_idx": "#000008", "text": "La senhontaj lau\u0306doj de komitatanoj Z supozigas, ke li intertempe mem sukcesis esti ano de la \u201ckoterio\u201d (kiel la silentigita Ku\u0308nzli kutimis diri) kaj pro tio mankas nun kritika voc\u0302o.\nMi ne estas konvinkita, ke la \u201cstrategio\u201d de la UEA-estraro estas tiom elstara. Mia c\u0302efa kritiko estas, ke la estraro deziras \u201ceduki\u201d la membrojn kaj aktivuloj por realigi la planojn. Ne estas loko, kie okazas la kunordigo de la multaj ekzistantaj projektoj, kiuj ofte ne scias pri aliaj.\nEble la \u201cg\u0302emelurboj\u201d povas estis ekzemplo, kiel preferinde ne funkciu. Intertempe la g\u0302emelurba bulteno estas reduktita al fanfaronado pri aktivecoj de la \u201cc\u0302efoj\u201d kaj eminentuloj. Inters\u0302ang\u0302o de spertoj de la aktivuloj en la g\u0302emelurboj ne okazas.\nAnkau\u0306 la nuna estraro de UEA preferes s\u0302vebi en c\u0302ielaj nuboj. Tiel g\u0302i pli kaj pli perdas la fidon de la bazo.\nCerte estas grupo de longajaraj kaj maljunaj UEA-membroj, kiuj pro tradicio kaj kutimo apogas la grandan organizon. Ili regas la diskuton per siaj temoj kaj interesoj. Sed mankas argumentoj, kial pli juna Esperanto-parolanto alig\u0302u al la granda tutmonda organizo. Ili nur krias: \u201cSubtenu nin, abono la revuon, donacu monon!\u201d"}, {"text_idx": "#000010", "text": "Mi ne estas konvinkita, ke la \u201cstrategio\u201d de la UEA-estraro estas tiom elstara. Mia c\u0302efa kritiko estas, ke la estraro deziras \u201ceduki\u201d la membrojn kaj aktivuloj por realigi la planojn. Ne estas loko, kie okazas la kunordigo de la multaj ekzistantaj projektoj, kiuj ofte ne scias pri aliaj."}, {"text_idx": "#000011", "text": "Eble la \u201cg\u0302emelurboj\u201d povas estis ekzemplo, kiel preferinde ne funkciu. Intertempe la g\u0302emelurba bulteno estas reduktita al fanfaronado pri aktivecoj de la \u201cc\u0302efoj\u201d kaj eminentuloj. Inters\u0302ang\u0302o de spertoj de la aktivuloj en la g\u0302emelurboj ne okazas."}, {"text_idx": "#000012", "text": "Ankau\u0306 la nuna estraro de UEA preferes s\u0302vebi en c\u0302ielaj nuboj. Tiel g\u0302i pli kaj pli perdas la fidon de la bazo."}, {"text_idx": "#000013", "text": "Certe estas grupo de longajaraj kaj maljunaj UEA-membroj, kiuj pro tradicio kaj kutimo apogas la grandan organizon. Ili regas la diskuton per siaj temoj kaj interesoj. Sed mankas argumentoj, kial pli juna Esperanto-parolanto alig\u0302u al la granda tutmonda organizo. Ili nur krias: \u201cSubtenu nin, abono la revuon, donacu monon!\u201d"}, {"text_idx": "#000015", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000016", "text": "Demonstraj versioj de \u201cLa Ondo\u201d"}, {"text_idx": "#000017", "text": "Musklaku la kovrilon por legi pliajn informojn."}]